A 2004-es FIDE-sakkvilágbajnokságon már a döntőbe jutott. Az előmérkőzések során először a líbiai Hussein Asabri ellen győzött 2–0-ra, majd második körben az örmény Karen Asrian, a harmadikban a marokkói Hamdouchi ellen 1,5–0,5-re, a negyedik fordulóban az amerikai Nakamura Hikaru elleni 1,5–0,5 arányú győzelme jelentette számára a legjobb nyolc közé jutást. Az elődöntőbe jutásért az örmény Vladimir Hakobján ellen is 1,5–0,5-re győzött, ahol az azeri Tejmur Radzsabov elleni 2,5–1,5 arányú győzelme a világbajnoki döntőbe jutást jelentette számára. A döntőben esélyesebbként játszott a csupán 28. kiemelt Rusztam Kaszimdzsanov ellen, de a 3–3-ra végződött alapjáték után a rájátszásban 4,5–3,5 arányú vereséget szenvedett.